
Unii internauti care simpatizeaza blocul BRICS+ si condamna actiunile Israelului in Orientul Mijlociu au fost 
inclinati sa considere ca atacul Iranului ar fi o mare victorie. O palma data Tel Aviv-ului si un serios 
avertisment. 

Inc o data: sA nu-i confundam pe simplii cetateni cu liderii aflati la butoane. Indiferent de ce cred unii despre 
actiunile Israelului in Fasia Gaza (catalogate adesea drept "genocid”), raportul de forte din zona depinde in 
mare masura de cei care detin cu adevarat puterea. De politicieni, nu de baietii care se entuziasmeaza 
prematur pe retelele sociale, la fiecare incordare de muschi a Axei Rezistentei. 

Sa privim lucrurile asa cum sunt. Principiul "business first” se aplica si pe timp de razboi (sau mai ales atunci). 
Israelul are nu doar sprijinul neconditionat al NATO, ci si al multor tari arabe. Exista informatii credibile ca 
Arabia Saudita si Emiratele Arabe Unite, doua dintre cele mai bogate si influente state din zona, cu armate 
foarte bine echipate via Pentagon, au colaborat fructuos cu SUA si Israel in vederea doborarii dronelor lansate 
de Iran. in ciuda a ceea ce simt numerosi iordanieni, regele Abdullah a permis avioanelor NATO sa foloseasca 
spatiul aerian al lordaniei in acelasi scop — de a veni in sprijinul Israelului. 

Turcia, prin presedintele Erdogan, care altadata tuna si fulgera ("Israel este un stat terorist”), si-a inghitit limba 
in ultimele zile. La fel si bataiosul print saudit Mohammad bin Salman, aka MBS, foarte bun prieten cu Putin 


(atunci cand stabilesc impreuna cotatia petrolului), dar deopotriva si cu Biden (atunci cand negociaza 
investitiile SUA in zona, achizitiile de avioane F-35 si rachete Patriot). 


< Q f y in & A 2) > 


BRICS+, Rusia si China, desi in ultimi! ani au avut exercitii navale comune cu armata iraniana, s-au marginit 
sa-si declare "profunda ingrijorare” fata de situatia din Orientul Mijlociu. Nimic mai mult. 

BRICS+ ramane exclusiv o alianta politico-economica, ale carei principii fac trimitere la un comert fara bariere, 
fara taxe vamale, preferabil fara folosirea dolarului american ca moneda de schimb. Vor trece multi ani de- 
acum incolo pana cand vom vedea o eventuala alianta militara de tip NATO. Mai degraba va fi vorba despre 
acorduri de securitate bilaterale, dupa ce Kremlinul va reusi sa puna punct razboiului din Ucraina. 

Moscova e evitat sa condamne atacul iranian cu drone si rachete, asa cum ar fi vrut Israelul (ar fi fost culmea 
s-o fi facut!), dar in acelasi timp a evitat si sa le dea sperante iranienilor cu privire la un posibil sprijin militar. 
Prioritatea numarul 1 ramane, totusi, Ucraina. Sa nu-i uitam, in context, pe cei 1,3 milioane de evrei din Israel 
vorbitori de limba rusa. 

In ciuda retoricii Kremlinului la adresa Tel Aviv-ului (drept raspuns la implicarea in conflictul din Ucraina) va fi 
extrem de dificil ca Moscova sa actioneze vreodata, fatis, impotriva intereselor vitale ale Israelului. O va face 
probabil doar in ultima instanta, daca rusii vor fi cu spatele la zid. 

La randul ei, China a fost si mai sfioasa in a-si arata sustinerea fata de partenerul iranian din BRICS+. Lin 
Jian, purtatorul de cuvant al Ministerului Afacerilor Externe, s-a marginit sa declare ca statul chinez "face apel 
la toate partile sa ramana calme si sa dea dovada de retinere pentru a evita o noua escaladare a tensiunilor’. 
Peste toate cele de mai sus, guvernul Natanyahu are acum in propriile maini soarta alegerilor prezidentiale din 
Statele Unite. Daca situatia se va agrava, printr-o escaladare deloc greu de obtinut, pretul petrolului va atinge 
cote nebanuite. lar sansele lui Joe Biden de a fi reales vor fi compromise iremediabil. 

Premierul Netanyahu ar putea sa joace, foarte abil, cartea castigatoare pentru fostul sau amic Donald Trump. 

Sa fim sobri. Trump e deja in avanraj semnificativ . 

